ንዝሓለፉ ሰለስተ ኣዋርሕ "ኢህወደግ እቲ ሕገ መንግስቲ ንምኽባር ድልዉነት ብምስኣኑ፣ ንስልጣኑ ብዝነበሮ ስስዐ ዓርሰ ምትእምማኑ ብምሽርሻሩ ዝተፈጠሩ ጸገማት ናብ ዝነበሩዎ ናይ ምምላስ ስራሕ'ዩ ነይሩ" ይብል ኣቶ ሙሼ። ኣብ ቀጻሊ ድማ ብሕጊ ዝተጸመዱ ፖለቲካዊ ዉድባት ዝጣየሹሎም ሕግታት፣ ኣንጻር ግብረ ራዕዲ ዝኣመሰሉ ሕግታት መሰልን ረብሓን ዜጋታት ብዘይጭፍልቕ መልክዑ ክሰፍሩ ምግባር ኣድላዪ'ዩ ዝብል ሓሳብ ኣለዎ። ኣብዚ ከይዲ ግና በቲ ቀዳማይ ሚኒስትር ዝዉሰዱ ዘለዉ ስጉምታት ኣመና ሃጺጾም ዝብል ስምዕታ ካብ ዝተፈላለዩ ኣካላት ይለዓል'ዩ። "ንዉሕ ንዝበለ ግዜ ክለዓሉ ክንጸጉ ዝጸንሑ ኣጀንዳታት ስለዝኾኑ ዝቐልጠፈ ኣይመስለንን" ዝብሉ ዶክተር መሸሻ ከቢድ ሕቶ እናልዓሉ ዝመጽኡ ኣዋጃትን ይድፍኡ ዝነበሩ ጉዳያትን ስለዝኾኑ እቲ ዝተወሰደ ስጉምቲ ዝነኣድ'ዩ ይብሉ። "ኮይኑ ግና ተጀሚሩ እምበር ኣይተዛዘመን። ለዉጢ ናይዞም ኣዋጃት ክሳብ ኣበይ'ዩ?
